8.2.2023.
LV
Eiropas Savienības Oficiālais Vēstnesis
L 38/71
I papildinājums Atjaunojamo energoresursu nozares Saskaņā ar šajā nozares vienošanās izklāstītajiem finanšu noteikumiem turpmāk minētās atjaunojamo energoresursu nozares ir atbilstīgas atbalsta saņemšanai, ja minēto nozaru ietekme ir saskaņā ar 2012. gada Padomes ieteikumu par kopēju pieeju oficiāli atbalstītiem eksporta kredītiem un vides un sociālo jautājumu pienācīgu izpēti (Recommendation on Common Approaches on Officially Supported Export Credits and Environmental and Social Due Diligence (1)) (kurā pēc tam izdarījuši grozījumus ESAO Eksporta kredītu un kredītu garantiju darba grupas (ECG) dalībnieki un kuru apstiprinājusi ESAO Padome): a) vēja enerģija (2); b) ģeotermālā enerģija; c) paisuma/bēguma un plūdmaiņu enerģija; d) viļņu enerģija; e) osmozes enerģija; f) elektroenerģijas ražošana, izmantojot saules baterijas/siltumener ģijas ražošana, izmantojot saules kolektorus; g) saules siltumenerģija; h) okeāna siltumenerģija; i) bioenerģija: jebkāda ilgtspējīga atkritumu gāzu, notekūdeņu attīrīšanas gāzu un biogāzes enerģija vai kurināmais, ko iegūst no biomasas enerģijas iekārtām.
“Biomasa” ir bioloģiski noārdāmā frakcija lauksaimniecības, mežsaimniecības un ar to saistīto nozaru produktos, atkritumos un atliekās (tostarp augu un dzīvnieku izcelsmes vielas), kā arī bioloģiski noārdāmā frakcija rūpniecības un sadzīves atkritumos; j) hidroenerģija; k) energoefektivitāte atjaunojamo energoresursu projektos.
(1) 2012. gada ieteikumu piemēro arī projektiem, kas nav atbilstīgi atbalsta saņemšanai saskaņā ar šiem finanšu noteikumiem.
(2) Maksimālais atmaksas termiņš attiecībā uz urbšanas pašpacēlājplatfromām, kuras izmanto vēja turbīnu uzstādīšanai, ir 12 gadi.